《老去》
宋代·林希逸

老去人间念不生，旧来诗兴亦彫零。故交可数半黄壤，邻舍相过多白丁。

倚杖溪边看过鸟，焚香窗下守残经。后村已病赓吟少，纵有牙弦孰与听。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。